Grace Kelly

Grace Patricia Kelly () lâi ovtâstumstaatâlâš čaittâleijee já Monaco prinses.

Eellim
Grace Kelly šoodâi skammâmáánu 12. peeivi 1929,  Philadelphiast, Pennsylvaniast. Suu eeči lâi finnodâhomâsteijee já áirulâš John Brenden "Jack" Kelly, kii vuoitij ohtsis kulmâ kollemiitaal Ovtâstum staatâi suuhâmjuávhoin, já suu enni lâi Margaret Katherine Majer. Sust lâi meid ohtâ stuorrâuábbi Peggy, já ohtâ stuorrâviljâ John Brenden Jr. Vanhimeh láin amerikirlandlâš katoliliih, já Kelly juuđij nuorrân luostarškoovlâid. Suu eehi lâi čaaitâlmkietâčällee George Kelly.

Luostarškoovlâi maŋa vuálá 20-ihásâš Kelly vuolgij American Academy of Dramatic Arts -škoovlân New Yorkân ive 1947.

Kelly naajâi Monaco furstáin Rainier III:áin ive 1956, já suoi láin oovtâst ain Kelly jäämmim räi ive 1982. Sunnui šoddii kulmâ párnáá: Caroline (š. 1957), Albert (š. 1958) já Stéphanie (š. 1965).

Karrieer
Grace Kelly algâttij čaittâlem kesiteatterijn. Suu Broadway deebyyt lâi skammâmáánust 1949 August Strindberg čaitâlmist The Father. Tast maŋa sun čaittâlij motomijn televisiodraamain, ovdilgo finnij vuossâmuu elleekoveroolâ ive 1951 elleekooveest Fourteen Hours. Roolâ lâi ucce – sun oinui elleekooveest tuše 2 miinuut já 14 sekuntid. Čuávuváá ive sun finnij stuárráb roolâ Fred Zinnemann elleekooveest High Noon, mast sun čaittâlij uáivipersovn Will Kane (Gary Cooper) káálgu Amy Fowler. Filmâtäsni sust šoodâi tuođâi roovvâdmáánust 1953, ko Mogambo almostui. Sun vuoitij tast nissoonuáiviroolâ Golden Globe já lâi meid Oscar-iävtukkâssân. Tast maŋa sun čaittâlij kuulmâst Alfred Hitchcock tobdosumosijn elleekuuvijn: Rear Window (1954) oovtâst James Stewartáin, Dial M for Murder (1954) já To Catch a Thief (1955). Ive 1955 sun vuoitij Oscar-palhâšume elleekooveest The Country Girl (1954).

Grace Kelly kiergânij čaittâliđ Hollywoodist kuttâ ive ovdilgo kaartâi joskâđ, ko naajâi Monaco furstáin. Suu majemuš elleekove lâi komedia High Society (1956). Ive 1964 sun ličij halijdâm maccâđ čaittâliđ Hitchcock elleekován Marnie, mutâ monacoliih vuástálistii tom. Ovdil jämimis sun peesâi kuittâg oppeet čaittâliđ Rearranged-elleekooveest, mutâ elleekove ij kuássin valmâštum Kelly jäämmim tet.

 Väljejum filmografia 
 Elleekoveh 
Elleekoveh Ihe Suomâkielâlâš nommâ Algâalgâlâš nommâ Roolâ Huámášutmeh Käldeeh 1951  14 tuntia  Fourteen Hours  Louise Ann Fuller    1952  Sheriffi  High Noon  Amy Fowler Kane    1953  Mogambo  Mogambo  Linda Nordley   1954  Täydellinen rikos  Dial M For Murder  Margot Wendice    Takaikkuna  Rear Window  Lisa Carol Fremont    Mies, jonka minulle annoit  The Country Girl  Georgie Elgin    Vihreä tuli  Green Fire  Catherine Knowland    Toko-Rin sillat  The Bridges at Toko-Ri  Nancy Brubaker   1955  Varkaitten paratiisi  To Catch a Thief  Frances Stevens   1956  Joutsen  The Swan  Prinses Alexantra    Skandaalihäät  High Society  Tracy Lord   

Kovegalleria

Fáádást eres soojijn



Käldeeh

Luokka:Hollywood Walk of Fame
Luokka:Ive 1929 šoddâmeh
Luokka:Ive 1982 jämimeh
Luokka:Ovtâstumstaatâliih čaittâleijeeh